ΓΡΑΠΤΗ ΕΡΩΤΗΣΗ E-3079/02

υποβολή: Erik Meijer (GUE/NGL) προς την Επιτροπή

(28 Οκτωβρίου 2002)

Θέμα: Ολοκλήρωση της έρευνας για την διεθνή ανάμειξη σε απάτη με ενισχύσεις για την καλλιέργεια λιναριού και η λήψη μέτρων προς αποφυγή επανάληψης της απάτης

1. Ενθυμείται η Επιτροπή ότι, στην απάτη με χρήματα για την καλλιέργεια λιναριού στην Ισπανία, δεν είχαν αναμειχθεί μόνον ισπανικές επιχειρήσεις αλλά και επιχειρήσεις που ήταν εγκατεστημένες στο Βέλγιο και την Πορτογαλία και ότι οι επιχειρήσεις αυτές είχαν διαδραματίσει σημαντικό ρόλο στο να καταστεί όσο το δυνατόν περισσότερο αδιαφανής η σχέση μεταξύ παραγωγής, μεταφοράς, επεξεργασίας, πώλησης και επιδοτήσεων·

2. Μήπως έχει μετά την, από 19ης Μαρτίου 2001, αποστολή εκθέσεως της Ευρωπαϊκής Υπηρεσίας καταπολέμησης της Απάτης (OLAF) προς το Ευρωπαϊκό Κοινοβούλιο και την Επιτροπή, διεξαχθεί περαιτέρω έρευνα σχετικά με τις αναφερόμενες στο ερώτημα 1 επιχειρήσεις εκτός Ισπανίας και στις δραστηριότητές τους, όπως αναφερόταν στην απάντηση της Επιτροπής στην ερώτησή μου Ε-0243/01(1)·

3. Είναι εντωμεταξύ ολοκληρωθεί η έρευνα που αναφέρεται στο ερώτημα 2· Εάν όχι, πότε θα είναι διαθέσιμα τα στοιχεία της έρευνας βάσει των οποίων μπορούν να συναχθούν συμπεράσματα σχετικά για τον τρόπο με τον οποίο μπορούν να αντιμετωπισθούν ικανοποιητικώς στο μέλλον παρόμοιες δραστηριότητες·

4. Ποιά διδάγματα μπορούμε να αντλήσουμε από την έρευνα αυτή ή έχει εντωμεταξύ αντλήσει η Επιτροπή τα διδάγματά της ούτως ώστε να προληφθεί η επανάληψη παρομοίων απατών στο μέλλον·

5. Έχειπόψη της η Επιτροπή και άλλες περιπτώσεις κατά τις οποίες έχουν ληφθεί επιδοτήσεις από την ΕΕ με την δημιουργία αδιαφανών σχέσεων μεταξύ επιχειρήσεων και της διοργανώσεως εμπορίου και μεταφορών εντός των εσωτερικών συνόρων της ΕΕ, κατά τέτοιον τρόπο ώστε να μην μπορούν να εφαρμοσθούν στην πράξη τα μέτρα που προβλέπονται για τον έλεγχο της ορθής διάθεσης των επιδοτήσεων·

6. Ποιά συμπληρωματικά μέτρα λαμβάνει, εάν απαιτείται, η Επιτροπή για να προληφθεί η επανάληψη στο μέλλον ασαφών καταστάσεων που οδηγούν στην αδικαιολόγητη χορήγηση επιδοτήσεων από τους οικονομικούς πόρους της ΕΕ·

(1) ΕΕ C 187 E της 3.7.2001, σελ. 205.

Απάντηση της κας Schreyer εξ ονόματος της Επιτροπής

(7 Ιανουαρίου 2003)

1.-3. Σύμφωνα με τις πληροφορίες που διαβιβάστηκαν από την Ευρωπαϊκή Υπηρεσία Καταπολέμησης της Απάτης (OLAF), πράγματι εταιρείες που ήταν εγκατεστημένες σε ορισμένα άλλα κράτη μέλη αναφέρονται στην τελική έκθεση της OLAF σχετικά με την έρευνα στην Ισπανία. Η εφαρμογή του καθεστώτος του λιναριού στην Πορτογαλία αποτέλεσε αντικείμενο μιας συναφούς αλλά χωριστής έρευνας της OLAF, η τελική έκθεση της οποίας διαβιβάστηκε στην Πορτογαλία και την Επιτροπή στις 26 Μαρτίου 2002. Οι αρμόδιες αρχές των εν λόγω δύο κρατών μελών ξεκίνησαν δικαστικές έρευνες σχετικά με ορισμένα σημεία της έκθεσης. Οι διαδικασίες αυτές δεν έχουν ακόμη ολοκληρωθεί. Η έρευνα της OLAF επέτρεψε να διαπιστωθεί ότι στο πλαίσιο τηςπόθεσης αυτής δεν καταβλήθηκε καμία επιχορήγηση στο Βέλγιο.

Όσον αφορά τις διοικητικές και οικονομικές πτυχές της εφαρμογής του καθεστώτος στον τομέα του λιναριού στην Ισπανία, η Επιτροπή απηύθυνε στις ισπανικές αρχές επιστολή στην οποία ανακοινώνει ότι θαπάρξει οικονομική αποκατάσταση. Όσον αφορά την Πορτογαλία, ζήτησε από τις πορτογαλικές αρχές να της γνωστοποιήσουν τα μέτρα που έλαβαν για την επανόρθωση των απατών που διαπιστώθηκαν από την OLAF. Η εξέταση της απάντησης των αρχών αυτών δεν έχει ακόμα ολοκληρωθεί.

4. Μετά από τα προβλήματα που διαπιστώθηκαν στον τομέα αυτό, η Επιτροπή διαβίβασε στο Συμβούλιο πρόταση για τη μεταρρύθμιση της κοινής οργάνωσης αγοράς στον τομέα του λιναριού και της κάνναβης, που εγκρίθηκε από το Συμβούλιο τον Ιούλιο του 2000. Το νέο καθεστώς άρχισε να ισχύει για την περίοδο εμπορίας 2001/2002, και είχε ως αποτέλεσμα την εξυγίανση του τομέα.

5. Η Επιτροπή, σε συνεργασία με άλλα κοινοτικά όργανα και τα κράτη μέλη, καταβάλλει κάθε προσπάθεια για να εξασφαλίσει σε μόνιμη βάση ένα αποδοτικό και αποτελεσματικό έλεγχο του τεράστιου φάσματος των επιδοτούμενων μέτρων σε κοινοτικό επίπεδο.

Όταν παρουσιάζονταιποθέσεις ή καταστάσεις όπως αυτές που περιγράφονται από το αξιότιμο μέλος,πάρχουν οι κατάλληλοι μηχανισμοί για να εφιστάται η προσοχή των αρμοδίων αρχών και για να εξασφαλίζεται η παρακολούθηση σε επίπεδο κρατών μελών ή Κοινότητας (ή και των δύο).

6. Στο πλαίσιο της κοινής γεωργικής πολιτικής (ΚΓΠ), ο κανονισμός (ΕΚ) αριθ. 4045/89(1), που τροποποιήθηκε πρόσφατα, ενίσχυσε τις διατάξεις στις περιπτώσεις στις οποίες τα κράτη μέλη αναλαμβάνουν κοινές ενέργειες που συνεπάγονται αμοιβαία συνδρομή μεταξύ των κρατών μελών.

Το σύνολο των κανονιστικών διατάξεων σχετικά με την εκκαθάριση των λογαριασμών του ΕΤΠΕ, Τμήμα Εγγυήσεων, επιτρέπουν στην Επιτροπή, στο μέτρο του δυνατού, να εντοπίζει και να αποφεύγει τις καταστάσεις που περιγράφονται από το αξιότιμο μέλος.

Εξάλλου, στο πλαίσιο της πολιτικής της στον τομέα της προστασίας των οικονομικών συμφερόντων της Κοινότητας και της καταπολέμησης της απάτης, η Επιτροπή προσπαθεί να επανορθώσει κάθε αδυναμία, να βελτιώσει το κανονιστικό πλαίσιο και να το προσαρμόσει στην εξέλιξη των συνθηκών. Για να ενισχυθεί η θωράκιση των νέων νομοθετικών διατάξεων έναντι της απάτης, προβλέπεται η συμμετοχή της OLAF σε πρώιμο στάδιο επεξεργασίας των νομοθετικών προτάσεων. Τέλος, η Επιτροπή καταβάλλει επίσης προσπάθειες να βοηθά τα κράτη μέλη στον τομέα του εντοπισμού και της αποκατάστασης κάθε παρατυπίας.

(1) Κανονισμός (ΕΟΚ) αριθ. 4045/89 του Συμβουλίου της 21ης Δεκεμβρίου 1989 περί των ελέγχων, εκ μέρους των κρατών μελών, των πράξεων που αποτελούν μέρος του συστήματος χρηματοδοτήσεως από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων, και περί καταργήσεως της οδηγίας 77/435/ΕΟΚ, ΕΕ L 388 της 30.12.1989.